《水调歌（寿退休丞相）》
宋代·汪相如

指点縠江水，遥认作琼醅。介公眉寿，年年倾入紫霞杯。寿与江流无尽，人在壶天不老，谈笑领春回。昨夜瞻南极，列宿拱中台。

补天工，取日手，济时材。不应勇退，归来绿野宴瑶台。天要先生调燮，人要先生休养，虚左待重来。再捧长生箓，依旧面三槐。

作者简介：相如字平叔，自号篁竿，嘉定元年（1208）进士，曾官南陵县尉。寿退休丞相。